KAUNO JONO JABLONSKIO GIMNAZIJA

Įmonės kodas 191825091, AUŠROS3.KAUNAS

2016 m. kovo 05 d.

FINANSINIŲ ATASKAITŲ

AIŠKINAMASIS RAŠTAS

BENDROJI DALIS

Kauno Jono Jablonskio gimnazija yra Kauno miesto savivaldybės biudžetinė įstaiga, kurios buveinė-Aušros g. 3, Kaune. Visi duomenys apie gimnaziją kaupiami ir saugomi Juridinių asmenų registre. Gimnazijos kodas 191825091. Kauno Jono Jablonskio gimnazija buvo įregistruota 1995m. balandžio 3 d., Valstybės įmonės Registrų centro Kauno filiale, pažymėjimo Nr.059811,išduotas 2005m. kovo 17d. Steigėjas Kauno miesto savivaldybės taryba, pagrindinė veikla- švietimas (EVRK - 853120).Įstaigos veiklą koordinuoja Kauno miesto savivaldybės administracijos Švietimo ir kultūros departamento Švietimo ir ugdymo skyrius. 2015m. gruodžio 31d. gimnazijoje mokėsi 782 mokiniai.

Gimnazijos finansiniai metai prasideda sausio 1d.ir baigiasi gruodžio 31 d.

Gimnazija yra atskiras juridinis vienetas, turintis herbinį antspaudą bei 5 atsiskaitomąsias sąskaitas AB DNB banke Kauno skyriuje.

Gimnazija kontroliuojamų, asocijuotų ar kitaip administruojamų subjektų neturi.

Gimnazija filialų ir struktūrinių vienetų neturi.

Gimnazija sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2015 metų gruodžio 31 dienos duomenis.

Įstaigos ataskaitinio laikotarpio vidutinis darbuotojų skaičius –115. Įstaigos ataskaitinio laikotarpio pabaigoje patvirtinti 32 etatai.

Svarbių sąlygų, kurios galėtų paveikti tolimesnę gimnazijos veiklą, įstaigos darbuotojai neįžvelgia.

Gimnazija vykdo nuostatuose nustatytas funkcijas.

Gimnazijos finansinės ataskaitos teikiamos už pilnus 2015 metus.

Finansinėse ataskaitose pateikiami duomenys išreikšti Lietuvos Respublikos piniginiais vienetais- eurais ir eurocentais.

APSKAITOS POLITIKA

Įstaigos finansinių ataskaitų rinkinys parengtas vadovaujantis Viešojo sektoriaus apskaitos ir finansinės atskaitomybės standartų (toliau VSAFAS) reikalavimais. Ataskaitų straipsnių ,kurie neatitiktų VSAFAS reikalavimų nėra.

Gimnazija apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus:

-Viešojo sektoriaus apskaitos ir finansinės atskaitomybės standartai;

- Lietuvos respublikos buhalterinės apskaitos įstatymas ;

- Lietuvos Respublikos viešojo sektoriaus atskaitomybės įstatymas ;

- Lietuvos Respublikos biudžetinių įstaigų įstatymas;

-Kitais apskaitą reglamentuojančiais LR įstatymais ir teisės aktais

Taip pat taiko Finansų ministerijos patvirtintą pavyzdinį apskaitos vadovą ir apskaitos politiką ,patvirtintą direktoriaus 2009m.gruodžio30 d .įsakymu Nr. V-80 “Dėl apskaitos politikos patvirtinimo“, kol bus parengtas konkrečiai mūsų įstaigai apskaitos vadovas.

Įstaigos apskaitos politikoje taikomi būdai , kurie leidžia tiksliai ir teisingai fiksuoti įstaigos vykdomas operacijas ir objektyviai atspindėti finansinę būklę bei veiklos rezultatus.

Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaiga ,tvarkydama apskaitą ir sudarydama finansinių ataskaitų rinkinį ,vadovaujasi apskaitos principais ,kurie yra nurodyti 1 VSAFAS „Finansinių ataskaitų rinkinio pateikimas.“Keičiantis VSAFAS ar kitiems teisės aktams ,apskaitos politika gali būti keičiama kasmet.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Darbo užmokesčio apskaitai tvarkyti naudojama buhalterinės apskaitos programa „STEKAS ‚.Turto apskaitai programa „PROGRA“ Pagal VSAFAS reikalavimus apskaita 2015 metais buvo tvarkoma taip pat naudojant ir MS EXEL sudarytus registrus.

Apskaitos duomenys detalizuojami pagal šiuos požymius:

valstybės funkciją;

programą;

lėšų šaltinį;

valstybės biudžeto išlaidų ir pajamų ekonominės klasifikacijos straipsnį;

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

Įstaigos apskaita tvarkoma ir apskaitos dokumentai surašomi naudojant Lietuvos Respublikos piniginį vienetą – eurą.

Apskaitos dokumentai surašomi ir apskaitos registrai sudaromi lietuvių kalba.

MINIMALIOS APSKAITOS POLITIKOS NUOSTATOS

Nematerialusis turtas

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Įstaigos nematerialiuoju turtu laikomas toks turtas ,kuris yra lengvai atskiriamas nuo kitų nematerialiojo turto vienetų ,tikėtina ,kad įstaiga būsimaisiais laikotarpiais iš turto gaus ekonominės naudos , galima patikimai nustatyti turto įsigijimo ar pasigaminimo savikainą ,įstaiga turi teisę tuo turtu disponuoti.

Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0.

Viso įstaigos nematerialiojo turto naudingo tarnavimo laikas yra ribotas.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno lito verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Nustatytos šios nematerialiojo turto grupės ir turto amortizacijos laikas:

Eil. Nr.	Turto grupės	Turto amortizacijos normatyvas (metai)
1.	Programinė įranga ,jos licencijos ir techninė dokumentacija	1
2.	Kitas nematerialus turtas	2
3	Patentai ,išradimai, licencijos ,įsigytos kitos teisės	2
4	Prestižas	5

Nematerialusis turtas nurašomas jį perleidžiant arba jei šis turtas nebeatitinka nematerialiojo turto pripažinimo kriterijų ,vadovaujantis Lietuvos Respublikos atitinkamais teisės aktais.

Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir 12-ajame VSAFAS nustatytus ilgalaikio materialiojo turto pripažinimo kriterijus.

Ilgalaikis materialus turtas pagal pobūdį skirstomas į pagrindines grupes ,nustatytas VSAFAS

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0. Kultūros vertybės po pirminio pripažinimo finansinėse ataskaitose rodoma tikrąja verte (išskyrus kultūros vertybių rekonstravimo ,konservavimo bei restauravimo išlaidas ,kurios yra laikomos esminiu turto pagerinimu ir apskaitoje registruojamos 12-ąjame VSAFAS „Ilgalaikis materialusis turtas „nustatyta tvarka didinant šio ilgalaikio materialiojo turto vertę )

Ilgalaikio materialiojo turto nudėvimoji vertė paskirstoma per visą turto naudingo tarnavimo laiką.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus:

Eil. Nr.	Turto grupės	Turto nusidėvėjimo normatyvas (metai)
1.	Kapitaliniai mūriniai pastatai	90
2.	Pastatai (sienos – iki 2,5 plytos storio, gelžbetonio :perdengimai ir denginiai –gelžbetoniniai ir betoniniai )monolitinio gelžbetonio pastatai, stambių blokų (perdengimai ir denginiai –gelžbetoniniai )pastatai ..)	50
3.	Infrastruktūros statiniai:
3.1	Betoniniai, gelžbetoniniai ,akmens;	20
3.2	Metaliniai	15
3.3	Mediniai	7
3.4	Kiti statiniai	5
4.	Nekilnojamo paveldo objektai :
4.1	Nekilnojamojo kultūros paveldo objektų restauravimo darbai	7
5.	Kitos mašinos ir įrenginiai :
5.1	Gamybos mašinos ir įrenginiai	5
5.2	Apsaugos įranga	3
5.3	Filmavimo, fotografavimo, mobiliojo telefono ryšio įrenginiai	2
5.4	Radijo ir televizijos ,informacinių ir ryšių technologijų tinklų valdymo įrenginių įranga;	3
5.5	Kitos mašinos ir įrenginiai	2
6.	Baldai ir biuro įranga :
6.1	Baldai;	3
6.2	Kopijavimo ir dokumentų dauginimo priemonės	3
6.3	Kita biuro įranga	3
7	Kompiuteriai ir jų įranga	3
8	Kitas ilgalaikis materialus turtas:
8.1	Scenos meno priemonės,	2
8.2	Muzikos instrumentai,	5
8.3	Ūkinis inventorius ir kiti reikmenys;	3
8.4	Specialieji drabužiai ir avalynė	1
8.5	Kitas ilgalaikis materialusis turtas	1

Ilgalaikis materialusis turtas (jo įsigijimo savikaina ,sukaupto nusidėvėjimo jei yra, nuvertėjimo sumos ) nurašomas iš apskaitos, kai jis perleidžiamas, Lietuvos respublikos teisės aktų nustatyta tvarka pripažintas nereikalingu arba netinkamu (negalimu ) naudoti, yra prarandamas dėl vagysčių ,stichinių nelaimių ar kitų priežasčių.

Atsargos

Atsargomis laikomas įstaigos trumpalaikis turtas ,kurį įstaiga per vienerius metus sunaudoja pajamoms uždirbti ar viešoms paslaugoms teikti arba kuris yra laikomas numatant jį parduoti ar paskirstyti vykdant įprastą veiklą. Atsargomis taip pat laikomas įstaigos ūkinis inventorius –materialus turtas ,kuris yra naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią ilgalaikio materialiojo turto vertę.

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko konkrečių kainų įkainojimo metodą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Kai atsargos (įskaitant nebaigtas vykdyti sutartis )parduodamos (įskaitant mainus ,jei jie galimi )ar kitaip perleidžiamos , jų balansinė vertė pripažįstama to laikotarpio sąnaudomis ,kuriuo pripažįstamos atitinkamos pajamos arba suteikiamos viešosios paslaugos

.Atiduoto naudoti įstaigos veikloje ūkinio inventoriaus vertė iš karto pripažįstama sąnaudomis.

Prie atsargų priskiriamas neatiduotas naudoti ūkinis inventorius.

Naudojamo inventoriaus apskaita kontrolės tikslais tvarkoma nebalansinėse sąskaitose kiekine ir vertine išraiška.

Finansinis turtas

Finansinis turtas apskaitoje pripažįstamas tik tada, kai yra įvykdomos visos sąlygos, nustatytos 17-ajame VSAFAS „Finansinis turtas ir finansiniai įsipareigojimai”. Pirmą kartą pripažindama finansinį turtą, Įstaiga įvertina jį įsigijimo savikaina.

Gautinos sumos

Gautinos sumos registruojamos tada, kai Įstaiga įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

Finansavimo sumos

Finansavimo sumos pripažįstamos, kai atitinka 20-ojo VSAFAS nustatytus kriterijus.

Finansavimo sumos –įstaigos iš valstybės ir savivaldybės biudžeto ,Europos Sąjungos ,Lietuvos ir užsienio paramos fondų gauti arba gautini pinigai arba kitas turtas ,skirti įstaigos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti . Finansavimo sumos apima gimnazijos gautus ir gautinus pinigus ,ir kitą turtą pavedimams vykdyti ,kitas lėšas išlaidoms dengti ir kaip paramą gautą turtą.

Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti . Taip pat finansavimo sumomis,skirtomis išlaidoms kompensuoti ,yra laikoma visos likusios finansavimo sumos ,kurios nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Finansiniai įsipareigojimai

Gimnazijoje visi įsipareigojimai yra finansiniai ir skirstomi į ilgalaikius ir trumpalaikius.

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

1.susiję su rinkos kainomis-tikrąja verte;

2. kiti ilgalaikiai finansiniai įsipareigojimai – amortizuota savikaina;

3.kiti .tumpalaikiai finansiniai įsipareigojimai – įsigijimo savikaina.

Ilgalaikis finansinis įsipareigojimas-finansinis įsipareigojimas ,kurį privaloma vykdyti ne anksčiau kaip po 12 mėnesių ,skaičiuojant nuo paskutinės einamojo ataskaitinio laikotarpio

dienos . Trumpalaikis finansinis įsipareigojimas –finansinis įsipareigojimas ,kurį privaloma vykdyti per 12 mėnesių ,skaičiuojant nuo paskutinės einamojo ataskaitinio laikotarpio dienos. Finansiniai įsipareigojimai apskaitoje registruojami tik tada ,kai yra įvykdomos visos sąlygos ,nustatytos įsipareigojimui atsirasti , ir įstaiga prisiima įsipareigojimą sumokėti pinigus.

Atidėjiniai

Atidėjiniai pripažįstami ir registruojami apskaitoje tada ir tik tada, kai dėl įvykio praeityje gimnazija turi dabartinę teisinę prievolę ar neatšaukiamąjį pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami.

Veiklos nuoma

Nuomos sutartims taikomas turinio viršenybės prieš formą principas.

Nuomos laikoma veiklos nuoma ,kai didžioji dalis su turto nuosavybe susijusios rizikos ir naudos neperduodama nuomininkui , o lieka nuomotojui . Nuomos įmokos pagal veiklos nuomos sutartį yra registruojamos apskaitoje kaip sąnaudos tolygiai per nuomos laikotarpį.

Pajamos

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos ,neatsižvelgiant į pinigų gavimo momentą.

Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas. Pajamos skirstomos į pagrindinės veiklos pajamas ,finansinės ir investicinės veiklos pajamas.

Gimnazijos pajamomis nepripažįstamos trečiųjų asmenų vardu surinktos sumos,kadangi tai nėra gimnazijos gaunama ekonominė nauda.

Pajamos registruojamos apskaitoje ir rodomos finansinėse ataskaitose tą laikotarpį ,kurį yra uždirbamos.

Sąnaudos

Sąnaudų susijusių su turtu ,finansavimo sumomis ir įsipareigojimais , apskaitos principai nustatyti jų apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Sąnaudų dydis įvertinamas sumokėta arba mokėtina pinigų arba jų ekvivalentų suma.

Gimnazija kas mėnesį pagal paskutinės mėnesio dienos būklę apskaičiuotas sumas mokėti už kasmetines atostogas pripažįsta sąnaudomis. Apskaitoje tarnautojams ar darbuotojams mokėti už kasmetines atostogas sumos kaupiamos ir pripažįstamos sąnaudomis kiekvieną mėnesį –mėnesio paskutinei dienai.

Sandoriai užsienio valiuta

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ir sąnaudų sąskaitose.

Valiutinių straipsnių likučiai perkainojami pagal ataskaitinio laikotarpio pabaigos Lietuvos Respublikos piniginio vieneto ir užsienio valiutos santykį.

Turto nuvertėjimas

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turto nuvertėjimo požymių. Jeigu yra vidinių ar išorinių nuvertėjimo požymių, nustatoma turto atsiperkamoji vertė, kuri palyginama su turto balansine verte.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas.

Turto nuvertėjimas nėra tolygus turto nurašymui.turto nuvertėjimo atveju yra mažinama turto vieneto balansinė vertė ,tačiau išsaugoma informacija apie turto įsigijimo savikainą.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

Neapibrėžtieji įsipareigojimai ir neapibrėžtasis turtas

Gimnazija nepripažįsta neapibrėžtųjų įsipareigojimų ir neapibrėžtojo turto ,tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose.Neapibrėžtieji įsipareigojimai nerodomi nei finansinės būklės ,nei veiklos rezultatų ataskaitoje.

Įvykiai pasibaigus ataskaitiniam laikotarpiui

Įvykiai pasibaigus ataskaitiniam laikotarpiui, kurie suteikia papildomos informacijos apie Įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

Tarpusavio užskaitos ir palyginamieji skaičiai

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

Informacijos pagal segmentus pateikimas

Gimnazija tvarko apskaitos veiklą pagal segmentus .Segmentai –gimnazijos pagrindinės veiklos dalys pagal atliekamas valstybės funkcijas ,apimančios vienarūšes gimnazijos teikiamas viešąsias paslaugas pagal valstybės funkcijų klasifikaciją .

Gimnazija skiria švietimo segmentą Pagal šį segmentą gimnazija tvarko turto ,įsipareigpjimų ir finansavimo sumų ir pajamų apskaitą ,kad galėtų teisingai užregistruoti pagrindinės veiklos sąnaudas ir pagrindinės veiklos pinigų srautus.

Apskaitos politikos keitimas

Gimnazija pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia Įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis ,kurį daro apskaitos politikos keitimas einamojo ataskaitinio laikotarpio informacijai ir darytų ankstesnių laikotarpiųų informacijai ,registruojamas apskaitoje tą ataskaitinį laikotarpį ,kurį apskaitos politika pakeičiama ,ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka „

Apskaitinių įverčių keitimas

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių . Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

Apskaitos klaidų taisymas

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 procento per praėjusius finansinius metus gautų finansavimo sumų vertės.

Ir esminės ir neesminės apskaitos klaidos taisomos einamojo ataskaitinio laikotarpio finansinėse ataskaitose . Su esminės klaidos taisymu susijusi informacija pateikiama aiškinamąjame rašte.

PASTABOS

Pastaba Nr. 1. Nematerialus turtas.(13-ojo VSAFAS 1priedas)

1.Gimnazija turi šias nematerialiojo turto grupes:programinę įrangą ,licencijas.

2. Programinei įrangai nustytas 1 metų tarnavimo laikas.Nematerialiojo turto vienetų,kurių tarnavimo laikas neribotas gimnazija neturi.

3. Pateikiame formą apie nematerialiojo turto balansines vertes pagal grupės pasikeitimą per 2015m. Pagal 13-to standarto 1 priede nustatytą formą.Gimnazijos nematerialiojo turto apskaitoje nėra turto nuvertėjimo.

4. Gimnazija per ataskaitinį laikotarpį negavo nemokamai nematerialaus ilgalaikio turto

2015m gruodžio mėn 31d visiškai amortizuoto, tačiau vis dar naudojamo įstaigos veikloje nematerialiojo turto įsigijimo ar pasigaminimo savikaina sudaro 4287,69 EUR. (programinė įranga )

5. Turto ,kurio kontrolę riboja sutartys ar teisės aktai , ir turto ,užstatyto kaip įsipareigojimų vykdymo garantija, nėra.

6. Naujo turto ,įsigyto perduoti , ir patikėjimo teise perduoto kitiems subjektams turto gimnazijoje nėra.

Pastaba Nr. 2. Ilgalaikis materialus turtas. ( 12-ojo VSAFAS 1 priedas)

Per ataskaitinį laikotarpį Įstaiga ilgalaikio materialaus turto įsigijo -48013,27 eur.

iš savivaldybės lėšų(paskolinės lėšos )-33964,52 eur. (nebaigta statyba)

.

2. Neatlygintinai gauta:

2.1. savivaldybės turto ,perduoto valdyti ir disponuoti patikėjimo teise už 441,44 eur ( VB lėšos)

2.,2 savivaldybės turto ,perduoto valdyti ir disponuoti patikėjimo teise už 2501,55eur ( ES lėšos)

2.3.savivaldybės turto nekilnojamo turto (negyvenamų patalpų ,esančių Vokiečių g-tvė 164, Kaune ) įsigijimo vertė -11105,76 eur (likutinė vertė -5284,55 eur )Finansavimo sumos iš savivaldybės biudžeto.

(savivaldybės nekilnojamojo turto ,perduodamo valdyti ,naudoti ir disponuoti juo patikėjimo teise ,perdavimo ir priėmimo aktas 2015m08 mėn.31 d Nr.60-9-77)

2015 m. gruodžio 31 d. visiškai nudėvėto, tačiau vis dar naudojamo įstaigos veikloje ir materialaus ilgalaikio turto įsigijimo ar pasigaminimo savikaina sudaro 265703,26 eur.

iš jų:

.

Kiti statiniai - 1671,68 eur.

Kitas materialus turtas –36808,11 eur.

Baldai ir kita biuro įranga- 227223,47 eur.

Ilgalaikio materialaus turto ,kurio kontrolę riboja sutartys ar teisės aktai ,ir turtas užstatytas, kaip įsipareigojimų garantas gimnazijoje nėra.

Gimnazija turi ilgalaikį materialųjį turtą adresu Višinskio g. 8,kuriame įkurtas gimnazijos muziejus. Šis pastatas priskiriamas prie nekilnojamųjų kultūros vertybių grupių.Šio turto apskaitai taikomos tikrosios vertės metodas.

Ataskaitinių metų pabaigoje pastato(Višinskio g-tvė Nr8, Kaune) vertė nepakito.

Buhalterijoje 2015m 12 mėn.31 d yra pristatytas ,surašytas

„Kultūros vertybės vertės patvirtinimo –patikslinimo aktas „ 2015-12 mėn. 23 d.,kuriuo patvirtinama jog pastato(2C2p ,unikalus Nr.1993-1001-0021, inv. Nr.2904) vertė 2015m pabaigoje yra 17666,82 eur.(nekeičiama ).

Aktas pasirašytas komisijos (paskirtos 2006 m 11 mėn .22 d. Direktoriaus įsakymu Nr. V-67), taip pat patvirtintas gimnazijos direktoriaus parašu ir herbiniu anspaudu.

Pagal finansinės nuomos (lizingo ) sutartis įsigyto turto nėra.

Žemės ir pastatų ,kurie nenaudojami yprastinėje veikloje ir laikomi vien tiktai pajamoms iš nuomos nėra.

Buvo atliktas turto pergrupavimas iš vienos turto grupės į kitą.

1.Iš nebaigtos statybos:

1.1. į satatinių grupę (pagal direktoriaus įsakymą 2015m 07 mėn.3d. Nr.P-86; Nr.P-85 ) suma -6201,06 eur.

1.2. Į pastatų grupę ( negyvenami pastatai )

Suma-11236,78 eur (didinama gimnazijos pagrindinio pastato vertė )

(pagal direktoriaus įsakymą 2015m 07 mėn.3d. Nr.P-88 )

IŠ nebaigtos statybos (renovacija )

Į pastatų grupę ( negyvenami pastatai; gimnazijos pagrindinis pastatas)

(pagal direktoriaus įsakymą 2015m 11 mėn.26d. Nr.P-178;P-179 )

Suma-118744,21 eur (finansavimo šaltinis LR švietimo ir mokslo ministerija )

Suma-808901,45 eur (finansavimo šaltinis ES struktūrinė parama )

Šiomis sumomis didinama pagrindinio gimnazijos pastato vertė ,neprailginant turto naudingo tarnavimo laiko (metais)

Turto ,kuris nebenaudojamas veikloje nėra.

Sutarčių ,pasirašytų dėl ilgalaikio materialiojo turto įsigijimo ateityje paskutinę ataskaitinio laikotarpio dieną nėra.

Turto perduoto bankui nėra.

Pastaba Nr2a. Ilgalaikio finansinio turto įstaiga neturi

Pastaba NR3. Biologinio turto įstaiga neturi

Pastaba Nr4. ATSARGOS. Atsargų ,kurių vertė būtų sumažinta nėra .Atsargų ,esančių pas trečiuosius asmenis nėra .

Informacija apie atsargų vertės pasikeitimą per ataskaitinį laikotarpį pagal atsargų grupes pateikta 8-ojo VSAFAS 1 priede.

Pastaba Nr.5.Išankstiniai apmokėjimai

Išankstinių apmokėjimų nėra.

Pastaba Nr.6. Sukauptos gautinos sumos . Informacija apie per vienerius metus gautinas sumas pateikta 17-ojo VSAFAS 7 priede. Sukauptos gautinos sumos iš biudžeto sudaro:

Eil. Nr.	Sukauptos gautinos sumos iš biudžeto	Paskutinė ataskaitinio laikotarpio diena (Eur)
1.	Sukauptiems atostoginiams	44356,05
2.	Sukauptoms įmokoms Sodrai (30,98proc.)	13741,5
3	Tiekėjams už suteiktas paslaugas	1384,72
IŠ VISO:	59482,27

Pastaba Nr. 7.Gautinų sumų už turto naudojimą, parduotas prekes ,turtą ,paslaugas

Gautinų sumų už turto naudojimą ,parduotas prekes ,turtą ,paslaugas ataskaitinių metų pabaigoje nėra

Pastaba NR.8 Kitos gautinos sumos

Paskutinę ataskaitinio laikotarpio dieną kitų gautinų sumų neturime.

Pastaba Nr. 9. Pinigai ir pinigų ekvivalentai 11555,25 eur.

Informacija apie pinigus ir pinigų ekvivalentus pateikta 17-ojo VSAFAS 8 priede.

Tai pavedimų sąskaitos likučiai 2015-12-31d.(2 proc.gyventojų pajamų mokesčio paramos lėšos )

Pastaba Nr.10. Finansavimo sumos 1515763,49 eur.

Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta 20-ojo VSAFAS 4 priede.

Pastaba Nr.11. Finansavimo sumų likučiai pateikti 20-ojo VASAFAS 5 priede.

Pastaba Nr.12. Įsipareigojimai 59482,27 eur. Informacija apie trumpalaikes mokėtinas sumas pateikta 17-ojo standarto 12 priede nustatytą formą.

Pastaba Nr. 13. Tiekėjams mokėtinos sumos 13484,72 eur :

Iš jų iš SB lėšų:

1. Už komunalinius patarnavimus ir ryšius -13484,72 eur.

Pastaba Nr. 14. Su darbo santykiais susiję įsipareigojimai:

Eil. Nr.	Trumpalaikiai įsipareigojimai	Suma (eur)
1.	Darbo užmokestis darbuotojams	0
IŠ VISO	0

Pastaba Nr. 15. Sukauptos mokėtinos sumos (17-ojo VSAFAS 12 priedas):

Eil. Nr.	Sukauptos mokėtinos sumos	Suma (Eur)
1.	Sukauptos atostoginių sąnaudos	44356,05
2.	Sukauptos valstybinio socialinio draudimo įmokų sąnaudos(nuo atostoginių kaupinių)	13741,5
IŠ VISO:	58097,55

Pastaba Nr. 16. Darbo užmokesčio ir socialinio draudimo sąnaudos. Įstaigos etatų sąraše nurodytiems darbuotojams ataskaitinį laikotarpį pripažinta 1170652,6 eur darbo užmokesčio ir socialinio draudimo sąnaudų:

Eil. Nr.	Sąnaudos	Suma (Eur)
1.	Darbo užmokesčio	724013,32
iš jų :
1.1	darbo užmokestis (NEC)	2092,96
1.2	VMI neatitik.(GPM)	0,19
2	Atostogų išmokų	126036,65
2.1	iš jų: Kompensacijos už nepanaudotas atostogas(nutraukiant darbo sutartis su darbuotojais )	5608,11
3.	Sukauptos atostoginių sąnaudos	44356,05
4.	Socialinio draudimo sąnaudos nuo darbo užmokesčio	223458,74
iš jų :
4.1	Socialinio draudimo sąnaudos nuo darbo užmokesčio(NEC)	648,41
5.	Socialinio draudimo sąnaudos nuo atostogų išmokų	39046,15
6.	Sukauptos valstybinio socialinio draudimo įmokų sąnaudos(nuo atostoginių kaupinių)	13741,5
IŠ VISO:	1170652,41

Pastaba Nr. 17. Komunalinių paslaugų ir ryšių sąnaudos. Ataskaitinio laikotarpio komunalinių paslaugų ir ryšių sąnaudas sudaro :

Eil. Nr.	Sąnaudos	Suma (Eur)
1.	Šildymo	40071,51
2.	Elektros energijos	17592,13
3.	Vandentiekio ir kanalizacijos	1916,15
4.	Ryšių paslaugų	998,75
5.	Atliekų surinkimas ir išvežimas	1747,53
IŠ VISO:	62326,07

Pastaba Nr. 18. Kitų paslaugų sąnaudos. Ataskaitinio laikotarpio kitų paslaugų sąnaudas sudaro :

Eil. Nr.	Sąnaudos	Suma (Eur)
1.	Moksleivių pažintinė veikla	2248
2	Moksleivių pavežėjimo į gimnazija ir iš jos paslauga	15820,55
3.	Įvairios transporto paslaugos, kelionės į konkursus ,parodas ir t.t	380.5
4.	Šilumos ,elektros ūkio techninė priežiūra	1071.07
5.	Įvairios prietaisų metrologinės patikros, techninė priežiūra,remontas, sertifikato ,įv. Registrų c.pažymų išdavimas ,egzaminų analizės atlikimas ir kita	1722.72
6.	Kompiuterinės programos „Stekas „ ir kitų aptarnavimo mokestis	840.88
7.	Deratizacijos paslaugos	93,84
8.	Įvairūs skelbimai, lankstinukų spausdinimas ,reklamos, konsultacijos, padėkų spausdinimas	195.21
9.	Įvairių sporto varžybų ,konkursų ,debatų čempionatų dalyvio mokestis ir kitos varžybų,olimpiadų organizavimo išlaidos,LMA	1502,59
10.	Sveikatos mokymai ,patikra	38,5
11.	Gimnazijos apsauginės signalizacijos priežiūros mokestis „Vyčio komisarai „	420,87
12.	Spaudos prenumerata,pašto siuntos	252,09
13.	„Mano dienynas „ aptarnavimo mokestis,	262,8
14.	Kitos (projektų išlaido BLAŽ+)	1180
15.	Krepšinio lankų remontas	60
16.	Mokinių nemokamo maitinimo gamybos išlaidos	477,68
17.	Kadastriniai matavimai (miesto darnaus vystymo programa)	1259,3
18.	Medžio pjovimas,laboratorinių cheminių medžiagų utilizavimas,praėjimo kontr. Program-remontas,oro filtrų keitimas	1771,73
19.	Kiti	359,3
IŠ VISO:	29957,63

19.Neapibrėžtųjų įsipareigojimų ar neapibrėžtojo turto pokyčių nuo ataskaitinių finansinių metų pradžios iki paskutinės tarpinio ataskaitinio laikotarpio dienos nėra.

20. Ilgalaikių terminuotų indėlių įstaiga neturi.

21.Paskolų ,suteiktų garantijų dėl paskolų įstaiga neturi

.

22. Ilgalaikių įsipareigojimų įstaiga neturi.

23. Einamųjų metų deficitas ataskaitinio laikotarpio pabaigai 0 eur.

PANAUDA

Gimnazija metų pradžioje pagal panaudos sutartis gauto turto turėjo už 83525,2 eur. Tame tarpe yra žemė pagal panaudos sutartį ,kurios vertė 78291,24 eur.(Valstybinės žemės panaudos sutartis Nr.M19/97-0438 sudaryta 1997 m 07 mėn.31 d.)

Saugoti priimto turto metų pradžioje buvo už 656,02 eur.

Per ataskaitinį laikotarpį (2015m 11 mėn. 25d. Turto perdavimo –priėmimo aktu Nr.36-3-229 Kauno miesto savivaldybės administracijos aplinkos apsaugos skyrius perdavė tris pakuočių atliekų rūšiavimo dėžes (tiksliau akte šios dėžės yra įkainuotos , o pačios dėžės be įkainavimo buvo gimnazija perduotos 2014 m). Pakuočių atliekų rūšiavimo dėžės įkainuotos po 136,67 eur . Viso 410,01 eur.

Kadangi nenurodytas finansavimo šaltinis dėžės pajamuojamos užbalansinėje sąskaitoje.

Pakuočių atliekų rūšiavimui skirtoms dėžėms suteikiama 3 (trejų ) metų garantija.

2015 metų pabaigoje gauto turto pagal panaudos sutartis yra 83935,21 eur.

1. Iš valstybės lėšų – 82505,76 eur.

1.1. Žemė pagal panaudos sutartį ,kurios vertė 78291,24 eur.(Valstybinės žemės panaudos sutartis Nr.M19/97-0438 sudaryta 1997 m 07 mėn.31 d.)

(sutartis neterminuota ; t.y . žeme suteikta naudotis netreminuotai )

1.2.Turtas gautas iš Švietimo ir mokslo ministerijos švietimo aprūpinimo centro pagal valstybės turto panaudos sutartį 2011m 11 mėn10 d NR.F3-93(04)

(sutartis galioja iki 2021 m 11 mėn. 10 d)

Tai ilgalaikis materialus turtas 5 kompiuteriai „HP Compaq 6005 Pro SFF“.

Viso :2260,34 eur.

1.3.Trumpalaikis turtas gautas iš Specialiosios pedagogikos ir psichologijos centro pagal valsybės turto panaudos sutartį 2014m 04 mėn 14 d. NR 04ESF4-174.

(sutartis galioja iki 2024m kovo mėn. 3 d)

(Tai knygos T.Attwood „Aspergerio sindromas Išsamus vadovas „ 2 egz.)VISO-40,55 eur.

1.4. Ilgalaikis materialus turtas gautas iš Kauno miesto savivaldybės administracijos švietimo ir ugdymo skyriaus pagal turto panaudos sutartį 2009m 06 mėn.15d. Nr.35-30-89 ir perdavimo ir priėmimo aktą 2009m06mėn.15 d. Nr.35-22-30)

Viso:1855,71 eur.

(sutartis galioja 10 metų nuo sutarties sudarymo datos )

1.5. Iš Kauno miesto savivaldybės administracijos švietimo ir ugdymo skyriaus gautas nematerialus ilgalaikis turtas -57,92 eur.

( perdavimo ir priėmimo aktas 2008-13-12 NR35-22-135 )

(sutartis galioja 10 metų nuo sutarties sudarymo datos )

Iš savivaldybės lėšų -1429,45 eur.

2.1. Ilgalaikis materialus turtas gautas iš Kauno miesto savivaldybės administracijos švietimo ir ugdymo skyriaus pagal turto panaudos sutartį 2009m 06 mėn.15d. Nr.35-30-89 ir perdavimo ir priėmimo aktą 2009m06mėn.15 d. Nr.35-22-30)

Viso:1019,44 eur.

(sutartis galioja 10 metų nuo sutarties sudarymo datos )

2.3. Taip pat pakuočių atliekų rūšiavimo dėžės įkainuotos po 136,67 eur . Viso 410,01 eur.

( Nenurodytas finansavimo šaltinis dėžės pajamuojamos užbalansinėje sąskaitoje. Kadangi gautos iš Kauno miesto savivaldybės aplinkos apsaugos skyriaus iki tikslaus lėšų šaltinio nurodymo pajamuojamos iš savivaldybės lėšų)

(Pagal Kauno miesto savivaldybės tarybos sprendimo „Dėl savivaldybės nuosavybės teise priklausančio trumpalaikio materialiojo turto perdavimo Kauno miesto savivaldybės švietimo įstaigoms“ 2015 m 06 mėn 9 d. Nr.T-310 p.2 turtas perduodamas valdyti 5 metams)

25. Grynojo turto pokytis

Informacija apie grynojo turto pokyčius per ataskaitinį laikotarpį pateikiama pagal 4-ojo standarto 1 priede nustatytą formą.

2015m pabaigoje grynojo turto pokytis yra 0 eur.

26. Kitos pajamos

Gimnazija nuomoja jos patalpose esančią valgyklą mokinių maitinimui (sutartis su UAB „Irenute „ sutartis galioja iki 2016m06mėn.30d). Šios pajamos yra parodomos ,kaip Pagrindinės veiklos kitos pajamos.

Taip pat gimnazija trumpalaikės nuomos pagrindais nuomoja –sporto salę , salę ,esančią pirmame gimnazijos pastato aukšte, taip pat du kabinetus.

Gimnazijos gaunamos pajamos už nuomą apskaitomos kitoje veikloje ,o sąnaudos –pagrindinėje veikloje pagal specialiųjų programų vykdymo programos sąmatoje numatytus asignavimus. Informacija apie pagrindinės veiklos kitas pajamas ir kitos veiklos pajamas pateikta pagal 10-ojo standarto 2 priede nustatytą formą.

Būsimos pagrindinės nuomos įmokos .numatomos gauti pagal pasirašytas nuomos sutartis per vienerius metus ,po vienerių metų ,bet ne vėliau kaip per penkerius metus , ir po penkerių metų pateiktos pagal 19-ojo standarto 8 priede nustatytą formą.

Finansinės ir investicinės veiklos pajamos ir sąnaudos

Informacija apie finansinės ir investicinės veiklos pajamas ir sąnaudas pateikta pagal 6-ojo standarto 4 priede nustatytą formą.

Segmentai

Informacija pagal veiklos segmentus pateikta pagal 25-ojo standarto priede nustatytą formą

PRIDEDAMA PRIEDAI:

13-ojo VSAFAS 1priedas „Nematerialiojo turto balansinės vertės pasikeitimas per ataskaitinį laikotarpį“ 2 lapai;

12-ojo VSAFAS 1priedas Ilgalaikio materialiojo turto balansinės vertės pasikeitimas per ataskaitinį laikotarpį 2 lapai;

8-ojo VSAFAS 1priedas „Atsargų vertės pasikeitimas per ataskaitinį laikotarpį „1 lapas;

17-ojo VSAFAS 7 priedas „Informacija apie per vienus metus gautinas sumas 1 lapas;

17 –ojo VSAFAS 8 priedas „ Informacija apie pinigus ir pinigų ekvivalentus“ 1 lapas

20-ojo VSAFAS 5priedas „Finansavimo sumų likučiai „ 1 lapas

20-ojo VSAFAS 4 priedas „Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį“, 1 lapas;

17-ojo VSAFAS 12 priedas „ Informacija apie kai kurias trumpalaikes mokėtinas sumas 1 lapas

10-ojo VSAFAS 3 priedas „Kitos veiklos pajamos ir sąnaudos „ 1 priedas

25-ojo VSAFAS 1 priedas „ 2015metų informacija pagal veiklos segmentus“ 1 lapas

6-ojo VSAFAS 4 priedas „Finansinės ir investinės veiklos pajamos ir sąnaudos „ 1 lapas

17-ojo VSAFAS 13 priedas „ Informacija apie įsipareigojimų dalį nacionaline ir užsienio valiutomis „ 1 lapas

13. 6-ojo VSAFAS 6 priedas „Informacija apie išankstinius apmokėjimus „ 1 lapas

14. 19-ojo VSAFAS 8 priedas „Būsimosios pagrindinės nuomos įmokos ,numatomos

gauti pagal pasirašytas veiklos nuomos sutartis pagal laikotarpius „ 1 lapas

Direktorius	Vytautas Gylys

Vyr. buhalterė Minalda Pakštienė